Neuvoston asetus (ETY) N:o 2878/73 annettu 22 päivänä lokakuuta 1973 pellavan ja hampun tuen myöntämistä koskevista yleisistä säännöistä annetun asetuksen (ETY) N:o 619/71 muuttamisesta



Virallinen lehti nro L 297 , 25/10/1973 s. 0001 - 0002

Suomenk. erityispainos Alue 3 Nide 5 s. 0168

Kreikank. erityispainos: Luku 03 Nide 10 s. 0029

Ruotsink. erityispainos Alue 3 Nide 5 s. 0168

Espanjank. erityispainos: Luku 03 Nide 7 s. 0076

Portugalink. erityispainos: Luku 03 Nide 7 s. 0076



NEUVOSTON ASETUS (ETY) N:o 2878/73 annettu 22 päivänä lokakuuta 1973 pellavan ja hampun tuen myöntämistä koskevista yleisistä säännöistä annetun asetuksen (ETY) N:o 619/71 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), sellaisena kuin se on muutettuna liittymisehdoista ja perustamissopimusten muutoksista tehdyllä asiakirjalla(2), ja erityisesti sen 4 artiklan 4 kohdan, ottaa huomioon komission ehdotuksen, sekä katsoo, että pellavan ja hampun tuen myöntämistä koskevista yleisistä säännöistä 22 päivänä maaliskuuta 1971 annetun neuvoston asetuksen (ETY) N:o 619/71(3) 3 artiklassa säädetään, että tuki on myönnettävä tuottajalle, lukuun ottamatta ensisijaisesti kuitujen tuotantoon tarkoitettua pellavaa, jonka tuki on jaettava tuottajan ja ensimmäisen ostajan kesken, edellä mainitussa 3 artiklassa säädetyn järjestelmän soveltamisessa kuitupellavaan on ollut tiettyjä vaikeuksia; tämän vuoksi mainittua järjestelmää olisi muutettava sen mukauttamiseksi jäsenvaltioissa vallitsevaan tilanteeseen, ja kuitupellavan tukijärjestelmän yhdenmukaisen soveltamisen takaamiseksi käsite "tuottaja" olisi määriteltävä, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 619/71 3 artiklan 2 kohta seuraavasti: "2. Ensisijaisesti kuitujen tuotantoon tarkoitetun pellavan tuesta puolet on myönnettävä tuottajalle ja toinen puoli jokaiselle luonnolliselle tai oikeushenkilölle, joka on tehnyt tuottajan kanssa ennen määritettävää päivää sopimuksen, jolla hän saa omistusoikeuden pellavanvarsiin. Koko tuki on myönnettävä kuitenkin tuottajalle, jos: a) mainittua sopimusta ei ole tehty ennen edellä mainittua päivämäärää; tai b) 3 a artiklan a alakohdan mukainen tuottaja jalostaa tai jalostuttaa pellavanvarret omaan laskuunsa; tai c) tuottaja vastaa 3 a artiklan b alakohdan edellytyksiä." 2 artikla Lisätään asetukseen (ETY) N:o 619/71 3 a artikla seuraavasti: "3 a artikla Tässä asetuksessa "tuottajalla" tarkoitetaan jokaista luonnollista tai oikeushenkilöä, joka: a) viljelee tilallaan pellavaa tai hamppua; tai b) on tehnyt ennen kylvämistä omistajan tai maataloustuottajan kanssa ensisijaisesti kuitujen tuotantoon tarkoitetun pellavan viljelysopimuksen, jolla omistaja tai maataloustuottaja: - luopuu kaikesta omistusoikeudesta satoon ja - saa vastineeksi kiinteän hehtaarikohtaisen summan, joka on määritetty sopimusta tehtäessä." 3 artikla Tämä sopimus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1974/1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä lokakuuta 1973. Neuvoston puolesta Puheenjohtaja Ib FREDERIKSEN (1) EYVL N:o L 146, 4.7.1970, s. 1 (2) EYVL N:o L 73, 27.3.1972, s. 14 (3) EYVL N:o L 72, 26.3.1971, s. 2